KOMMISSIONENS FORORDNING (EF) Nr. 562/98 af 12. marts 1998 om tilpasning af den særlige præmie for forarbejdning af sukkerroer til hvidt sukker på Azorerne, der er omhandlet i artikel 25 i forordning (EØF) nr. 1600/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved forordning (EF) nr. 2348/96 (2), særlig artikel 25, stk. 2, andet afsnit, og
ud fra følgende betragtninger:
I henhold til artikel 25, stk. 2, i forordning (EØF) nr. 1600/92 ydes der siden produktionsåret 1992/93 på visse betingelser en særlig præmie på 12,08 ECU/100 kg for hvidt sukker fremstillet af sukkerroer, der er høstet på Azorerne; ifølge forordningens artikel 25, stk. 2, andet afsnit, kan støtten tilpasses;
foranstaltningen skal bidrage til at forbedre vilkårene for produktion af sukkerroer og de lokale sukkervirksomheders konkurrenceevne inden for en samlet årlig produktion på 10 000 tons hvidt sukker;
de lokale forarbejdningsvirksomheder kan fremstille hvidt sukker af lokalt høstede sukkerroer og af råsukker, der er indført eller forsendt fra det øvrige Fællesskab i henhold til den særlige forsyningsordning, som er fastsat i afsnit I i forordning (EØF) nr. 1600/92; med henblik på at nå målene med foranstaltningen, herunder at undgå at skade konkurrenceevnen for de virksomheder, der vælger at forsyne sig med roer, som er høstet på Azorerne, bør støtten tilpasses fra produktionsåret 1998/99 for at tage hensyn til de særlige vilkår for forarbejdning af sukkerroer på Azorerne, som er karakteristisk derved, at omkostningerne kun kan fordeles på en begrænset produktion;
Forvaltningskomitéen for Sukker har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
Den støtte, der er omhandlet i artikel 25, stk. 2, andet afsnit, i forordning (EØF) nr. 1600/92, forhøjes til 27 ECU/100 kg hvidt sukker fra produktionsåret 1998/99.
Artikel 2
Portugal indsender hvert år en rapport om ordningens anvendelse.
Artikel 3
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Den anvendes fra den 1. juli 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. marts 1998.